Cod roșu de caniculă în Spania. MAE a trimis o atenționare de călătorie.
Atenționare de călătorie în Spania, din cauza codurilor roșii, portocalii și galbene de caniculă. MAE le recomandă românilor să consulte în permanență informațiile comunicate de autoritățile spaniole și să respecte instrucțiunile acestora. În caz de urgență, cetățenii care se află în zonele afectate pot contacta autoritățile spaniole competente, apelând telefonul de urgență 112.
Ministerul Afacerilor Externe (MAE) îi informează pe românii care se află, tranzitează sau intenționează să călătorească în Spania că Agenția Meteorologică spaniolă – AEMET a emis coduri roșu, portocaliu și galben de caniculă și vânt pentru luni și marți.Pentru ziua de luni, 12 iulie, s-a emis cod roșu de caniculă (36C – 42C) și vânt (de până la 80km/h) pentru comunitățile Murcia și Comunitatea Valenciană, cod portocaliu de caniculă (36C – 42C) și vânt (de până la 80km/h) pentru comunitățile Andaluzia și Insulele Baleare (inclusiv oscilații ale nivelului mării de 0,7metri) și cod galben de caniculă (38C) pentru comunitățile Aragon, Castilla la Mancha și Catalonia.Pentru ziua de marți, 13 iulie, s-a emis cod galben de vânt (de până la 80km/h) pentru comunitățile Catalonia, Comunitatea Valenciană și Insulele Baleare.MAE le recomandă românilor să consulte în permanență informațiile comunicate de autoritățile spaniole și să respecte instrucțiunile acestora.În caz de urgență, cetățenii care se află în zonele afectate pot contacta autoritățile spaniole competente, apelând telefonul de urgență 112.Cetățenii români pot solicita asistență consulară la numerele de telefon ale Secției Consulare ale Ambasadei Românei la Madrid: +34 91.734.4004, apelul fiind redirecționat către Centrul de Contact și Suport al Cetățenilor Români din Străinătate (CCSCRS) și preluate de către operatorii Call Center în regim de permanență.Totodată, cetățenii români care se confruntă cu o situație dificilă, specială, cu un caracter de urgență, au la dispoziție și următoarele linii telefonice de permanență, în funcție de regiune: Secția consulară din cadrul Ambasadei României la Madrid: :+34 669.362.202; Consulatul General Barcelona: +34 661.547.853; Consulatul General Sevilla: +34 648.212.169; +34 659.923.533; Consulatul General Bilbao: +34 608.956.278; Consulatul Castellón de la Plana: +34 677.842.467; Consulatul Ciudad Real: +34 609.513.790; Consulatul Zaragoza: +34 663.814.474 sau Consulatul Almeria: +34 682.733.408.Ministerul Afacerilor Externe recomandă consultarea paginilor de Internet http://www.aemet.es/es/eltiempo/prediccion/avisos, www.mae.ro, www.meteoalarm.eu și reamintește faptul că cetățenii români care călătoresc în străinătate au la dispoziție aplicaţia "Călătoreşte în siguranţă" (www.mae.ro/app_cs), care oferă informaţii şi sfaturi de călătorie.